
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 18 - 20 มกราคม 2564  มรสุมตะวันตกเฉียงเหนือที่พัดปกคลุมอ่าวไทยและภาคใต้ และจะมีกำลังแรง ส่งผลให้คลื่นลมบริเวณอ่าวไทยตอนล่างมกำลังแรงขึ้น บริเวณฝนฟ้าคะนองมีคลื่นสูง 2 - 3 เมตร บริเวณชายฝั่งอ่าวไทยตอนล่างระมัดระวังอันตรายจากคลื่นลมแรงที่ซัดเข้าหาฝั่งชาวเรือเดินเรือด้วยความระมัดระวัง เรือเล็กบริเวณอ่าวไทยตอนล่าง ควรงดออกจากฝั่งในช่วงวันที่ 18-20 มกราคม 2564
ขอให้ประชาชนในพื้นที่ ระวังอันตรายจากฝนตกหนักปริมาณฝนสะสม น้ำท่วมฉับพลัน และน้ำป่าไหลหลาก และติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่  18  มกราคม พุทธศักราช 2564
                           ฉัตรชัย  ศรีวิสุทธิ์                 
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
